詠史
作者：劉知幾
朝代：唐

paragraphs: 汎汎水中蓱，離離岸傍草，逐浪高復下，從風起還倒。
人生不若茲，處世安可保？
遽瑗仕衛國，屈伸隨世道；方朔隱漢朝，易農以爲寶。
飲啄得其性，從容成壽考。
南國有狂生，形容獨枯槁，作賦刺椒蘭，投江溺流潦。
達人無不可，委軍（運）推蒼昊；何爲明白（自）銷[一]，取譏於楚老？
（[一]、王云：「『軍』疑應作『運』『白』疑應作『自』，用《漢書·龔勝傳》語。
」）。